Trekongemøtet

Trekongemøtet er betegnelsen på møter mellom de kongene av Norge, Sverige, og Danmark. 

miniatyr|Gustav V, Haakon VII, og Christian X på Slottet i Oslo 30. november 1917.

Trekongemøtet i Konghelle
miniatyr|Tre kungar, statue på Nytorget i Kungälv av Arvid Källström, forestiller de tre kongene Magnus Berrføtt av Norge, Inge Stenkilsson av Sverige og Erik Eiegod av Danmark.|249x249pk 
Trekongemøtet i Konghelle ble ifølge Snorre avholdt i 1101. Møtet var et fredsmøte mellom Magnus Berrføtt av Norge, Inge Stenkilsson den eldre av Sverige og Erik Eiegod av Danmark. I henhold til Snorres Magnus Berrføtts saga ble kong Inges datter Margareta giftet bort til kong Magnus som en bekreftelse på freden. Dette gav henne tilnavnet Fredkolla; «fredsjenta».Magnus Berrføtts saga, kap. 15-16 Det samme forteller de andre norrøne kongesagaene Fagerskinna,Fagerskinna (2008 utg.): 337 MorkinskinnaMorkinskinna (2004 utg.): 221 og Ågrip.Ågrip (1973 utg.): 70 Under dette møtet ble grensene mellom de tre skandinaviske rikene til en viss grad avklart, men Konghelle og området rundt Gøta elv fortsatte å være sentrum i nordisk politikk.Andersen (1977): 175

Trekongemøtet i Malmö
Trekongemøtet i Malmö 18.-19. desember 1914 var et møte mellom Gustav V, Haakon VII og Christian X under første verdenskrig. Dette var innledningen til en felles nordisk nøytralitetspolitikk under 1.verdenskrig.Giverholt, Helge. (2014, 21. juli). Trekongemøtet. I Store norske leksikon. Hentet 24. oktober 2016 fra https://snl.no/trekongem%C3%B8tet.

Trekongemøtet i Kristiania
Trekongemøtet i Kristiania i november 1917 var et oppfølgelsesmøte fra møtet i Malmö. Forhandlingene under dette møtet var mer direkte fra norsk side, ettersom Ententemaktene hadde innskrenket handel med nøytrale stater. Dette møtet resulterte i en avtale om fortsatt nøytralitet, samt et samarbeid for bedre vareutveksling mellom de nordiske nasjonene.

 Trekongemøtet i Stockholm 
I oktober 1939 innkalte kong Gustav V av Sverige nok en gang Haakon VII og Christian X av Danmark til et møte om nordisk nøytralitetspolitikk. Han inviterte også den finske presidenten Kyösti Kallio til møtet. Kallio deltok på møtet for å styrke Finlands stilling, som var truet av Sovjetisk utviding. Kallio ønsket støtte fra de andre nordiske nasjonene i en eventuell krig. Sveriges statsminister Per Albin Hansson avviste alle forslag om å støtte det finske forsvaret, i frykt av å bli dratt inn i en krig med Sovjetunionen. Den 30. oktober angrep Sovjetunionen Finland. I april 1940 ble både Norge og Danmark også angrepet, da Tyskland startet Operasjon Weserubung. 

Referanser

 Litteratur 
 Andersen, Per Sveaas, Samlingen av Norge og kristningen av landet, 800-1130. Universitetsforlaget, Oslo 1977
 Fagerskinna, oversatt av Edvard Eikill. Saga Bok, Stavanger 2008
 Morkinskinna, norske kongesoger 1035-1157. Oversatt av Kåre Flokenes. Dreyer bok, Stavanger 2004
 Snorre Sturlason: Norges Kongesagaer, oversatt av Anne Holtsmark og Didrik Arup Seip, Gyldendal norsk forlag, Oslo 1979
 Ågrip or Noregs kongesoger, omsett av Gustav Indrebø. Det norske samlaget, Oslo 1973

 Eksterne lenker 
 Trekongemøtet hos Store norske leksikon, om møtet i 1914.

Kategori:Nordiske organisasjoner
Kategori:Skandinavia
Kategori:Norsk politisk historie